钦定古今图书集成/理学汇编/经籍典/第186卷 > 丘光庭兼明书 > 《敝邑之幸》
## 钦定古今图书集成/理学汇编/经籍典/第186卷 > 丘光庭兼明书 > 《敝邑之幸》

《成二年》，“齐宾媚人对晋人曰：‘请收合馀烬，背城借一。
敝邑之幸，亦云从也。况其不幸，敢不唯命是听’！杜注
曰：‘言完全之时，尚不敢违晋，今若不幸，即从命也’。”明
曰：“杜注误也。今寻其辞意，言背城一战，战若幸胜，尚
当从晋命；若不幸而败，固不敢不服也。幸一战而获
胜，非谓完全之时也。”〈按媚人注国佐也〉